O upravljanju carstvom/Gl. VII. O carevim ljudima odaslanim iz Hersona u Pečenesku


Gl. VII. O carevim ljudima odaslanim iz Hersona u Pečenesku 

Kad se u kakovom službenom poslu preveze carev čovjek u Her­son, odma valja slati u Pečenesku i tražiti taoce i provodnike. Kad ovi stignu, valja taoce ostaviti, a carski će čovjek poći s provodnicima u Peče­nesku i ondje obaviti, što mu je naloženo. Pečenezi medjutim, kako su nezasitni i strastveni požudnici svega, čega u njih malo ima, besramno će tražiti mnogo darova; tako isto ištu taoci ovo za se, a ono za žene svoje, a tako i provodnici ovo za muku svoju, a ono opet za trošenje živine svoje. Kad zatim udje carev čovjek u zemlju njihovu, prvo će Pečenezi pitati za careve darove, a kad će ih primiti ljudi njihovi, prosit će za žene i djecu. A koliko ih god bude s njime, kad ga spro­vode na njegovu prolasku u Herson, iskat će od njega, da ih naplati za muku njihovu i živine njihove.

O upravljanju carstvom (Konstantin VII. Porfirogenet)